Donje Stopanje

**Donje Stopanje** je naseljeno mesto grada Leskovca u Jablaničkom okrugu. Prema popisu iz 2002. bilo je 1136 stanovnika (prema popisu iz 1991. bilo je 1201 stanovnika).

## Geografija
Od grada Leskovca je udaljeno 1.8&nbsp;km severozapadno, tako da je prigradsko naselje.

## Legenda
Selo Stopanje je dobilo ime po „raskrčenoj čumi i posečenih sto panjeva“ na kojoj je nastalo. Turski popisi iz 16 veka beleže selo i podatke o stanovništvu. Po legendi, selo Stopanje se nalazilo na današnjem lokalitetu Selište. Pošto je tokom jedne epidemije kuge većina građana pomrla, četrnaest domaćinstava koji su preživeli se dele u dve grupe i sele se uzvodno i nizvodno, formirajući uz Jablanicu dva nova naselja: Donje (u početku 8 domaćinstava) i Gornje Stopanje (6 domaćinstava). Selište je danas odradiva površina na kojoj su povrtnjaci i pripada katastarskoj opštini Donje Stopanje .

## Historija
Tokom Drugog svetskog rata većina građana je bila regrutovana u Srpsku državnu stražu kapetana Mihajla Zotovića. Ova jedinica je poznata u južnoj Srbiji po svojoj ekstremnoj borbi protiv komunizma, pa je samim tim i stanovništvo bilo antikomunistički opredeljeno. Nakon rata je to imalo za posledicu terorisanje stanovništva kroz nasilnu nacionalizaciju i kolektivizaciju, a kasnije i ignorantni odnos nove vlasti prema selu.

## Religija

U Donjem Stopanju se nalazi stara pravoslavna crkva posvećena Svetom Nikoli. Nju su sagradili stari Leskovćani u 18. veku jer im u gradu Turci nisu dozvoljavali izgradnju hrama. Sadašnje crkveno dvorište je u doba turske okupaciže do 1878. bilo groblje na kome su sahranjivani Leskovčani. Na groblju pored crkve se nalazi spomenik Austrougraskim vojnicima iz Prvog svetskog rata pomrlim od tifusa 1915. Nova crkva Svetog Nikole je u završnoj fazi a njenu izgradnju su započeli meštani 2004. godine.

## Sport

U Donjem Stopanju je 1975. formiran FK Plantaža, po kome je naselje i šire postalo poznato. Kao amaterski FK Plantaža je osvojio mnoge nagrade i priznanja u proteklom periodu.

### Zanimanje
Većina stanovnika su bili radnici u nekoj od fabrika u gradu, dok je poljoprivreda bila sekundarno zanimanje. Sa propašću Leskovačke industrije tokom devedesetih godina 20. veka većina se preorijentiše na povrtarstvo i prodaje svoje proizvode širom Srbije.

## Plantaža NAVIP
Od nacionalizovanih vinograda na brdu iznad Donjeg Stopanja je 1963. formirana Plantaža - Navip, jedan od najvećih vinograda u kompaniji Navip na oko 750Ha.  Navip Plantaža DOO

## Obrazovanje
U Donjem Stopanju je do 1970. postojala osnovna škola, ali je posle ukinuta i deca sada pohađaju školu u susednom Vinarcu

## Demografija
### Popisi
Najstariji podaci o stanovništvu je turski popis stanovništva iz 1516. po kome je u selu bilo 120 hrišćanskih i 6 muslimanska kuća. Po sledećem popisu iz 1536. bilo je 48 hrišćanskih i 5 muslimanska kuća, a 1570. 39 hrišćanskih i 6 muslimanska kuća. Po zvaničnom popisu iz 1953. u selu je živelo 822 stanovnika u 123 kuće a 1971. je živelo 1045 stanovnika u 223 kuće.

U naselju Donje Stopanje živi 889 punoletnih stanovnika, a prosečna starost stanovništva iznosi 38,3 godina (36,9 kod muškaraca i 39,6 kod žena). U naselju ima 302 domaćinstva, a prosečan broj članova po domaćinstvu je 3,76.

Ovo naselje je velikim delom naseljeno Srbima (prema popisu iz 2002. godine).

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)